b'\n_START_ARTICLE_\nDiofantos\n_START_PARAGRAPH_\nDiofantos Aleksandrialainen (m.kreik. \xce\x94\xce\xb9\xcf\x8c\xcf\x86\xce\xb1\xce\xbd\xcf\x84\xce\xbf\xcf\x82 \xe1\xbd\x81 \xe1\xbc\x88\xce\xbb\xce\xb5\xce\xbe\xce\xb1\xce\xbd\xce\xb4\xcf\x81\xce\xb5\xcf\x8d\xcf\x82, n. 200/214 \xe2\x80\x93 n. 284/298) oli kreikkalainen matemaatikko, joka nimettiin kreikkalaisen algebran is\xc3\xa4ksi. Diofantoksesta ei tiedet\xc3\xa4 paljoa, mutta h\xc3\xa4nen tarkka ik\xc3\xa4ns\xc3\xa4 tiedet\xc3\xa4\xc3\xa4n hautaan kaiverretun ongelman ansiosta.\n_START_SECTION_\nDiofantoksen ongelma\n_START_PARAGRAPH_\n\xe2\x80\x9dMatkamies! T\xc3\xa4h\xc3\xa4n haudattu on Diofantoksen tomu. Ja luvut, mik\xc3\xa4 ihme, voivat saattaa sinulle sanan, miten pitk\xc3\xa4 oli h\xc3\xa4nen elonsa aika. Kuudennes siit\xc3\xa4 oli kaunista lapsuutta. Kului viel\xc3\xa4 kahdestoista osa el\xc3\xa4m\xc3\xa4\xc3\xa4, niin puhkesi parta poskip\xc3\xa4ihin. Seuraavan seitsem\xc3\xa4nneksen vietti Diofantos poikamiehen\xc3\xa4. Kun viisi vuotta kului avioliitossa, niin syntyi el\xc3\xa4m\xc3\xa4n onneksi esikoispoika, jolle kohtalo antoi kauniin ja valoisan elon aikaa maan p\xc3\xa4\xc3\xa4ll\xc3\xa4 vain puolet is\xc3\xa4ns\xc3\xa4 p\xc3\xa4ivi\xc3\xa4. Ja syv\xc3\xa4ss\xc3\xa4 surussa tunsi vanhus maisen osansa p\xc3\xa4\xc3\xa4ttyv\xc3\xa4n, el\xc3\xa4en vuosia nelj\xc3\xa4 siit\xc3\xa4, kun poikansa menetti. Sano, montako elinvuotta saavutettuaan Diofantos meni syliin kuoleman?\xe2\x80\x9d'